钦定古今图书集成/历象汇编/乾象典/第052卷 > 伐星
## 钦定古今图书集成/历象汇编/乾象典/第052卷 > 伐星

按《星经》阙。

按《史记天官书》：“参为白虎，三星直者是为衡石，下有
三星兑曰罚，为斩艾事。”

〈注〉孟康曰：“在参间，上小下大，故曰锐。”晋灼曰：“三星少斜列，无兑形。”《正义》曰：“罚亦作伐。”《春秋运斗枢》云：“参伐事，主斩艾。”

按：《汉书天文志》同。

按《晋书天文志》：“参中央三小星曰伐，天之都尉也，主
鲜卑之国。”

按：《隋书》《宋史天文志》俱同。

按《观象玩占》，“伐三星，参中天之都尉也。主边城，九译
及鲜卑之国，主斩刈。”

===玉井===按《晋书天文志》：“玉井四星，在参左足下，主水浆以给
厨。”

按：《隋书》《宋史天文志》俱同。

按《观象玩占》：“玉井四星，参右足下水官也，主水泉给
厨。”

按《历学会通》：“玉井军出行之水泉。”